L 318/28 Euroopa Liidu Teataja 5.11.2014 OTSUSED KOMISJONI RAKENDUSOTSUS, 31. oktoober 2014, millega vastavalt Euroopa Parlamendi ja nõukogu määrusele (EL) nr 517/2014 fluoritud kasvuhoo- negaaside kohta määratakse kindlaks kontrollväärtused ajavahemikuks 1. jaanuar 2015 kuni 31. detsember 2017 igale tootjale ja importijale, kes on teatanud fluorosüsivesinike turulelaskmi- sest kooskõlas Euroopa Parlamendi ja nõukogu määrusega (EÜ) nr 842/2006 (teatavaks tehtud numbri C(2014) 7920 all) (Ainult bulgaaria-, eesti-, hispaania-, hollandi-, horvaadi-, inglis-, itaalia-, kreeka-, läti-, malta-, poola-, portugali-, prantsus-, rumeenia-, saksa-, slovaki-, sloveeni-, tšehhi- ja ungarikeelne tekst on autentsed) (2014/774)JEL) EUROOPA KOMISJON, võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 16. aprilli 2014. aasta määrust (EL) nr 517/2014 fluoritud kasvuhoone- gaaside kohta (!), eriti selle artikli 16 lõiget 1, ning arvestades järgmist: (1) — Vastavalt määrusele (EL) nr 517/2014 kohaldatakse tootjate ja importijate suhtes, kes lasevad liidu turule vähemalt 100 CO,-ekvivalenttonni fluorosüsivesinikke, kvantitatiivseid piiranguid, millega tagatakse fluorosüsivesinike koguste järkjärguline vähendamine. (2) Komisjon peab need piirangud kindlaks määrama ning eraldama igale tootjale ja importijale kvoodi. (3) Euroopa Parlamendi ja nõukogu määruse (EÜ) nr 842/2006 ()) artikli 6 kohaselt andmed esitanud tootjale või importijale kvoodi eraldamisel aastateks 2015—2017 tuleks lähtuda individuaalsest kontrollväärtusest. (4) See kontrollväärtus arvutatakse keskmise aastase fluorosüsivesinike koguse põhjal, mille tootja või importija on enda esitatud teabe kohaselt lasknud turule ajavahemikul 2009—2012; seejuures ei võeta arvesse kättesaadavate andmete kohaselt samal ajavahemikul määruse (EL) nr 517/2014 artikli 15 lõikes 2 osutatud otstarbel kasutatud fluorosüsivesinike kogust. (5) — Kontrollväärtuse kindlaksmääramisel tuginetakse üksnes määruse (EÜ) nr 842/2006 artikli 6 alusel esitatud andmetele. (6) = Esitatud andmete põhjal kontrollväärtuse arvutamisel saadi mõne ettevõtja puhul negatiivne väärtus. Seepärast käsitatakse sellist ettevõtjat kui ettevõtjat, kes ei ole teatanud fluorosüsivesinike turulelaskmisest aastatel 2009—2012. Sellisele ettevõtjale võib eraldada kvoodi kooskõlas määruse (EL) nr 517/2014 artikli 16 lõikega 2. (7) = Tootja või importija puhul kasutatav kontrollväärtus tuleks alates 2017. aastast iga kolme aasta järel ümber arvu- tada, et võimaldada ettevõtjal juhinduda oma tegevuse jätkamisel keskmisest kogusest, mille ta on ümberarvutami- sele vahetult eelnenud aastate jooksul turule lasknud. Seepärast peaks käesolev otsus kehtima kuni 31. detsemb- rini 2017. () ELTL 150, 20.5.2014, lk 195. | (?) Euroopa parlamendi ja nõukogu määrus (EÜ) nr 842/2006, 17. mai 2006, teatavate fluoritud kasvuhoonegaaside kohta (ELT L 161, 14.6.2006, lk 1).